Kõneteksti kirjutasin ma täiesti ilusti valmis,  õppisin ta seosed pähe, punktid, millest kinni haarata. Tegin isegi kaardid ja seda kõike tingimustes, kus ettevalmistamistele oli väga vähe aega. Kuidagi jõudsin siis lõpuks ka suhteliselt viimaste seas tahvli ette. Puhtalt seepärast, et mainisin, et tahaks suhteliselt alguses esineda ja õppejõud ilmselgelt võttis selle teatavaks. Materjalid ja kaardid otsustasin esimese kõne puhul, mille korral on rappaminekud palju vastuvõetavamad kui muude puhul, oma kohale maha jätta.